Source: https://tax-fin-lex.si/Zbirke/SodnaPraksaList?nodeId=bc5d12bf-b141-463d-8045-dd78bf132425
Timestamp: 2019-09-17 19:00:05+00:00

Document:
UPRS Sklep I U 311/2018-11(k)
UP00025286
ZST-1 člen 11, 11/3, 11/4
odmera sodne takse - oprostitev plačila sodne takse - odvetnik - odvetnik kot tožnik - zasebnik - opravljanje dejavnosti - samostojni podjetnik
Tudi odvetnika, ki opravlja odvetništvo kot svoboden poklic, je treba pri odmeri sodne takse obravnavati enako kot osebo, ki je v 11. členu ZST-1 opredeljena kot samostojni podjetnik posameznik. Iz določbe 11. člena ZST-1 namreč izhaja, da so do oprostitve sodne takse v celoti upravičene zgolj fizične osebe, ne pa tudi pravne osebe in posamezniki v postopkih v zvezi njihovo dejavnostjo. Sodišče sicer pritrjuje pritožniku, da kot odvetnik, ki po definiciji, kot izhaja iz Zakona o odvetništvu (ZOdv), opravlja svoboden poklic in po definiciji kot izhaja iz Zakona o gospodarskih družbah (ZGD-1), ni samostojni podjetnik, vendar pa v zvezi s tem ugotavlja, da za uporabo določbe četrtega odstavka 11. člena ZST-1 ni relevantna definicija samostojnega podjetnika, ampak je relevantno predvsem dejstvo ali gre za odločanje o oprostitvi sodne takse v zvezi s postopkom v zvezi z opravljanjem pridobitne dejavnosti posameznika, ali v zvezi s postopkom, ki ni v povezavi s posameznikovo pridobitno dejavnostjo. Dodaten argument, da je tudi odvetnik v zvezi z opravljanjem odvetniške dejavnosti podvržen določbi četrtega odstavka 11. člena ZST-1, je tudi v bistveni podobnosti statusa odvetnika in statusa samostojnega podjetnika.
UPRS Sklep I U 2464/2017-14
UP00022143
ZST-1 člen 8. ZPP člen 105a, 105a/3. ZUS-1 člen 22, 22/1, 28, 28/1, 36, 36/1, 36/1-2
sodna taksa - sodna taksa za tožbo - sodna taksa kot procesna predpostavka - neplačana sodna taksa - ustavitev postopka - rok za vložitev tožbe - prepozna tožba - zavrženje tožbe
Ker druga tožnica v zakonskem roku sodne takse ni plačala, plačila pa tudi ni bila v celoti oproščena, niti ji ni bil odobren odlog ali obročno plačilo sodne takse, se glede na tretji odstavek 105.a člena ZPP v zvezi s prvim odstavkom 22. člena ZUS-1 šteje, da je tožbo umaknila. 30-dnevni rok za vložitev tožbe v upravnem sporu se je iztekel v ponedeljek, 6. 11. 2017. Prvi tožnik pa je tožbo vložil 7. 11. 2017, kar pomeni, da je tožba prepozna, zato jo je sodišče na podlagi 2. točke prvega odstavka 36. člena ZUS-1 zavrglo.
UPRS Sodba II U 188/2018-12
UP00015898
ZBPP člen 26, 26/5, 26/5-4. ZST-1 člen 12, 12/1
brezplačna pravna pomoč - odmera stroškov in nagrade odvetniku - oprostitev plačila sodnih taks - oprostitev plačila stroškov postopka
Tožniku upravičeno niso bili priznani stroški za preslikavo listin. Novela ZST-1 je prostojnost za odločanej o oprostitvi plačila sodnih taks izrecno omejila na sodišče, ki sodi v konkretni zadevi. Tako bi tožnik moral v skladu z 12. členom ZST-1 za navedeno oprostitev zaprositi v konkretnem pravdnem postopku.
UPRS Sklep II U 144/2018-6
UP00014343
ZPP člen 105a, 105a/3
rok za plačilo sodne takse - prepozno plačilo sodne takse - domneva umika tožbe - ustavitev postopka
Ker do roka za plačilo sodne takse in niti v treh delovnih dneh po izteku tega roka, na podračun sodišča ni prispelo plačilo sodne takse na podlagi izdanega naloga za plačilo, je sodišče na podlagi tretjega odstavka 105.a člena ZPP štelo, da je tožeča stranka tožbo umaknila. Plačilo, ki ga je tožeča stranka opravila po izteku 15 dnevnega roka, na odločitev v obravnavani zadevi ne vpliva.
UPRS Sklep II U 322/2015-26
UP00017066
ZST-1 člen 34. ZPP člen 105a, 105a/1, 105a/3
neplačilo sodne takse - sodna taksa za pritožbo - fikcija umika pritožbe
Ker tožeča stranka sodne takse za pritožbo po pravnomočnem plačilnem nalogu ni plačala, se v skladu s tretjim odstavkom 105.a člena ZPP šteje, da je pritožbo umaknila.
ZST-1 člen 6a, 6b, 34, 34/1. ZPP člen 105a, 105a/3
UPRS Sklep I U 1491/2017-4
UP00007897
ZUS-1 člen 34, 34/2. ZST-1 člen 8. ZPP člen 105a
upravni spor - predhodni preizkus tožbe - plačilo sodne takse - ustavitev postopka
Ker tožeča stranka sodne takse v roku ni plačala, plačila pa tudi ni bila oproščena, niti ji ni bil odobren odlog ali obročno plačilo sodne takse in ni zaprosila za oprostitev, odlog ali obročno plačilo sodne takse, je nastopila zakonska fikcija umika tožbe. V posledici navedenega je sodišče sklenilo, da se postopek v tem upravnem sporu ustavi.
UPRS Sodba I U 852/2017-11
UP00001298
ZST-1 člen 12. ZBPP člen 11, 26
brezplačna pravna pomoč - dodelitev brezplačne pravne pomoči - obseg dodelitve brezplačne pravne pomoči - oprostitev plačila sodnih taks
O oprostitvi, odlogu ali obročnem plačilu sodnih taks se odloča v sodnem postopku, na katerega se prošnja za oprostitev, odlog ali obročno plačilo sodnih taks nanaša.
UPRS sklep III U 359/2015
UN0021927
ZUS-1 člen 34. ZST-1 člen 5, 5/1, 5/1-6, 11, 11/1, 11/2, 12, 12/1. ZSVarPre člen 8, 8/1.
tožba v upravnem sporu - umik tožbe - sodna taksa - znižana sodna taksa - spor v zadevi socialnega varstva - predlog za oprostitev plačila sodne takse
Dne 23. 3. 2016 je tožnica sodišču poslala vlogo, v kateri navaja, da umika tožbo zoper izpodbijano odločbo CSD. Glede na navedeno je sodišče na podlagi drugega odstavka 34. člena ZUS-1 postopek s sklepom ustavilo. Sodišče ugotavlja, da tožnica ne bi bila upravičena do denarne socialne pomoči, tudi če bi jo uveljavljala in zato, glede na določbo prvega odstavka 11. člena ZST-1, ob upoštevanju odločbe Ustavnega sodišča RS, št. U-I-85/14-13 z dne 10. 7. 2014, ni upravičena do celotne oprostitve plačila sodne takse za umik tožbe. Dejstvo, da znaša mesečni dohodek tožnice več kot dvakratnik osnovnega zneska minimalnega dohodka, ob upoštevanju, da je sodna taksa za umik tožbe po tar. št. 6212 ZST-1 določena v že tako nizkem znesku 14,00 EUR, sodišče ocenjuje, da tudi s celotnim plačilom te sodne takse ne bodo občutno zmanjšana sredstva, s katerimi se tožnica preživlja.
UPRS sodba II U 92/2015
UM0012505
ZDavP-2 člen 143. ZST-1 člen 9.
davčna izvršba - izterjava neplačanega zneska sodne takse - zastaranje - prekinitev zastaranja
Po 9. členu ZST-1, upoštevaje datum izdaje in izvršljivosti izvršilnega naslova, izterjava sodne takse ni zastarala, saj je bilo s sklepi o izvršbi zastaranje prekinjeno, desetletni absolutni zastaralni rok pa še tudi ni pretekel.
UPRS sklep III U 244/2015
UN0021862
ZST-1 člen 34, 34/1. ZPP člen 105a, 105a/3. ZUS-1 člen 34, 34/2.
sodna taksa - ugovor zoper plačilni nalog - neplačilo sodne takse - domneva umika tožbe - ustavitev postopka
Taksa ni bila plačana v 15-dnevnem roku od poteka roka za vložitev pritožbe zoper sklep o zavrženju ugovora oziroma od pravnomočnosti tega sklepa in ker tudi niso izpolnjeni pogoji za odlog, oprostitev ali obročno plačilo sodne takse, se šteje, da je tožnica tožbo umaknila (tretji odstavek 105.a člena ZPP v zvezi s prvim odstavkom 22. člena ZUS-1. Sodišče je zato postopek ustavilo na podlagi drugega odstavka 34. člena ZUS-1.
UPRS sklep I U 741/2015
UL0011609
ZPP člen 105a, 105a/3. ZUS-1 člen 34, 34/2.
tožba v upravnem sporu - prepozno plačana sodna taksa - umik tožbe - ustavitev postopka
Sodna taksa mora biti plačana v celoti in pravočasno. Posledice prepozno plačane sodne takse so enake kot posledice neplačane takse. Zato je sodišče na podlagi tretjega odstavka 105.a člena ZPP v zvezi z 22. členom ZUS-1 tožbo štelo za umaknjeno in posledično, na podlagi drugega odstavka 34. člena ZUS-1, sklenilo, da se postopek s tožbo ustavi.
UPRS sklep I U 462/2015
UL0011645
ZPP člen 77, 78, 78/1, 79, 79/3, 80, 81, 81/1, 81/5, 82.
upravni spor - pravdna sposobnost – zavrženje tožbe - sodna taksa - predlog za oprostitev plačila sodnih taks - predlog za postavitev začasnega zastopnika
Pomanjkljivost tožbe, ki jo je vložil sam tožnik, čeprav za to ni procesno sposoben, tudi po pozivu sodišča ni bila odpravljena, ker tožnikov zakoniti zastopnik tožbe ni odobril. Navedena pomanjkljivost onemogoča nadaljnji postopek, zato je moralo sodišče tožbo zavreči. Na temelju tožnikovih dejanj, ki jih zakoniti zastopnik ni odobril, ne morejo nastati taksne ali druge obveznosti, ki bi bremenile tožnika. Ker torej taksna obveznost za ta postopek sploh ni nastala, je treba tožnikov predlog za oprostitev plačila sodnih taks zavreči. Sodišče je zavrglo tudi tožnikov predlog za postavitev začasnega zastopnika za zastopanje v tem upravnem sporu. Tožniku je bil zaradi poslovne in s tem procesne nesposobnosti že postavljen skrbnik, ki je njegov zakoniti zastopnik, druge okoliščine iz 82. člena ZPP pa niso izkazane. Prav tako ni izkazan dvom v skrbnikovo skrbnost v tem postopku v smislu tretjega odstavka 79. člena ZPP.
UPRS sodba II U 501/2014
UM0012291
ZDavP-2 člen 156. ZST-1 člen 9.
davčna izvršba - izvršba drugih nedavčnih obveznosti - izterjava zneska sodne takse - ugovor zastaranja
Obveznost plačila sodne takse še ni zastarala, saj pravica zahtevati plačilo sodne takse v skladu z ZST-1 zastara v petih letih po zapadlosti takse v plačilo.
UPRS sodba III U 55/2015, enako tudi III U 168/2015
UN0021697
ZBPP člen 24. ZZK-1 člen 120.
brezplačna pravna pomoč - pogoji za dodelitev brezplačne pravne pomoči - verjetni izgled za uspeh - obnova zemljiškoknjižnega postopka
Tožena stranka je pravilno ugotovila, da tožnik prosi za pravno pomoč za uveljavljanje izrednega pravnega sredstva obnove postopka zoper sklep višjega sodišča v zemljiškoknjižni zadevi, po 120. členu ZZK-1 pa v zemljiškoknjižnem postopku revizija, obnova in vrnitev v prejšnje stanje niso dovoljene, zaradi česar tožnik v zaprošeni zadevi ne izkazuje izgledov za uspeh, poleg tega pa je bil sklep o izvršbi, izdan zoper tožnika, razveljavljen, izvršilni postopek ustavljen, zemljiški knjigi pa je bil odrejen izbris zaznambe izvršbe in hipoteke.
UPRS sklep I U 352/2015
UL0011229
ZST-1 člen 8. ZUS-1 člen 22, 22/1, 34. ZPP člen 105a.
sodna taksa – neplačilo sodne takse – domneva umika tožbe – ustavitev postopka
Ker tožnica v danem roku sodne takse za tožbo ni plačala, plačila pa tudi ni bila oproščena, niti ji ni bil odobren odlog ali obročno plačilo sodnih taks, je nastopila zakonska fikcija umika tožbe, kar ima za posledico ustavitev postopka. Opozorilo na to pravno posledico je vseboval tudi nalog za plačilo sodne takse.
UPRS sklep II U 199/2014
UM0012126
upravni spor - obnova postopka - plačilo sodne takse - domneva umika predloga za obnovo postopka
Tožeča stranka sodne takse ni plačala v roku, določenem v plačilnem nalogu, pogoji za oprostitev, odlog ali obročno plačilo sodne takse pa niso podani. Zato je sodišče v skladu s tretjim odstavkom 105.a člena ZPP štelo, da je predlog za obnovo postopka umaknjen.
UPRS sodba II U 299/2014
UM0012149
ZST-1 člen 35. ZDavP-2 člen 156.
davčna izvršba - izvršba drugih denarnih nedavčnih obveznosti - izvršba neplačane sodne takse - izvršilni naslov - plačilni nalog
Tožnik takse, katere plačilo mu je bilo naloženo s plačilnim nalogom, ki predstavlja izvršilni naslov, ni plačal. Zato je prvostopenjski organ na predlog predlagatelja utemeljeno izdal izpodbijani sklep, pri tem pa so bile pravilno upoštevane omejitve izvršbe.
UPRS sodba I U 470/2014, enako tudi sodbi I U 597/2014 in I U 598/2014
UL0009436
ZDavP-2 člen 157, 157/5. ZST-1 člen 35. ZUP člen 279.
davčna izvršba - neplačana sodna taksa - izpodbijanje izvršilnega naslova – izpodbijanje klavzule o izvršljivosti - ničnost sklepa o davčni izvršbi
Davčna izvršba je bila začeta na podlagi plačilnega naloga sodišča za plačilo sodne takse s klavzulo izvršljivosti, na katerega je davčni organ, ki opravlja izvršbo, vezan. V postopku davčne izvršbe in posledično v tem upravnem sporu ni mogoče izpodbijati izvršilnega naslova in tudi ne pravilnosti klavzule o njegovi izvršljivosti. Prav tako niso podani pogoji za izrek ničnosti izpodbijanega sklepa o davčni izvršbi. Za nično se namreč skladno z zakonom lahko izreče le odločba, pa še ta le iz razlogov, ki so našteti v 279. členu ZUP.
UPRS sklep I U 1850/2013
UL0011112
ZUS-1 člen 22, 22/1, 30, 31, 36, 36/1, 36/1-6. ZPP člen 77, 78, 86, 87, 98, 108. ZST-1 člen 34a.
upravni spor - tožba v upravnem sporu - nepopolna oziroma nejasna vloga - poziv k odpravi pomanjkljivosti vloge - zavrženje vloge - taksa za tožbo v upravnem sporu - razveljavitev plačilnega naloga za plačilo sodne takse - zavrženje predloga za oprostitev ali odlog plačila sodne takse
Na poziv, naj odpravi pomanjkljivosti svoje vloge, se stranka ni odzvala. Vloga je zato ostala neprimerna za nadaljnje obravnavanje, saj ni mogoče brez dvoma ugotoviti niti, ali pomeni tožbo v upravnem sporu ali ne, zato jo je sodišče zavrglo. Vloga pa je ostala pomanjkljiva tudi z vidika ostalih zahtevanih dopolnitev, tako glede podatkov, ki pomenijo s prvim odstavkom 30. člena ZUS-1 predpisane sestavine tožbe v upravnem sporu, kot tudi glede dopolnitve vloge tako, da se bodisi izkaže upravičenost za njeno vložitev, bodisi predloži izjava stranke, da se bo v sodnem postopku zastopala sama in da v tem primeru vlogo podpiše zakoniti zastopnik stranke. To še dodatno utemeljuje odločitev o zavrženju vloge. Če ni mogoče zaključiti, da je stranka vložila tožbo v upravnem sporu, ni izkazana podlaga za nastanek na takšno tožbo vezane taksne obveznosti in s tem ne podlaga za izdajo plačilnega naloga za plačilo te sodne takse, ki ga je zato sodišče razveljavilo. Posledično je moralo predlog stranke za oprostitev ali odlog plačila sodne takse, naložene s tem plačilnim nalogom, zavreči.

References: Sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 Sodišče 
 sodišče 
 sodišče 
 Sodišče 
 sodišče 
 sodišče 
 sodišče